IRPC บวกเกือบ 3% แรงในรอบ 3 เดือน ชี้กำไรเป็นขาขึ้นตั้งแต่ Q2/60
IRPC บวกเกือบ 3% แรงในรอบ 3 เดือน โบรกฯชี้กำไรขาขึ้นตั้งแต่ Q2/60 แนะซื้อเป้า 5.80 บ.
21 เม.ย. 2560

ผู้สื่อข่าวรายว่าบริษัท ไออาร์พีซี จำกัด (มหาชน) หรือ IRPC ณ เวลา 16.02 น. อยู่ที่ระดับ 5.40 บาท บวก 0.15 บาท หรือ 2.86% ด้วยมูลค่าซื้อขาย 759.06 ล้านบาท ราคาหุ้นปรับตัวแรงในรอบ 3 เดือน นับตั้งแต่หุ้นเคยขึ้นไปทดสอบระดับ 5.40 บาท เมื่อวันที่ 24 ม.ค. 60

บล.ฟินันเซีย ไซรัส  ระบุในบทวิเคราะห์วันนี้(24 เม.ย.) ว่า บริษัท ไออาร์พีซี จำกัด (มหาชน) หรือ IRPC คาดกำไรสุทธิ 1Q17 ที่ 1.3 พันล้านบาท หดตัวทั้ง Q-Q และ Y-Y สาเหตุหลักจากการหยุดซ่อมโรงงาน ทำให้อัตราการใช้กำลังผลิตเหลือ 60% จากระดับปกติ 80% ถึง 90% อย่างไรก็ตาม เรามองว่าผลประกอบการไม่ได้ย่ำแย่อย่างที่กังวลไว้ก่อนหน้านี้ เนื่องจาก Margin ของธุรกิจปิโตรเคมีที่แข็งแกร่ง ประกอบกับคาดมีกำไรสต๊อกน้ำมัน และ กำไร FX ช่วยอีก
สำหรับสถานการณ์หลังจากนี้เราคาด Momentum ของกำไรจะเติบโตต่อเนื่องตั้งแต่ 2Q17 หลังผ่านช่วงหยุดซ่อมใหญ่มาแล้ว รวมถึงการรับรู้โครงการอัพเกรดมูลค่าผลิตภัณฑ์ที่จะ COD ช่วง 3Q17 ดังนั้นยังคงประมาณการกำไรปี 2017 ที่ 9.1 พันล้านบาท -6.9% Y-Y และ ราคาเหมาะสมปี 2017 ที่ 5.80 บาท ยังคงแนะนำซื้อ และ เป็น Top pick ของกลุ่ม